**Indokolás**

 **Budapest Főváros XI. Kerület Újbuda Önkormányzata Képviselő-testületének**

**a rászorult személyek támogatásáról szóló 10/2015. (II. 25.) XI.ÖK rendelet módosításáról szóló 5/2021. (I. 29.) önkormányzati rendeletéhez**

**Az 1. §-hoz**

A szociális igazgatásról és szociális ellátásokról szóló 1993. évi III. törvény 2021. január 1. napjával hatályba lépett rendelkezései alapján megszűnik a rendszeresen nyújtott települési támogatások egybeszámított havi összegének a nyugdíjminimum összegében való korlátozása. Ezzel összefüggően a Rendelet magasabb összegkorlátot állapít meg.

**A 2. §-hoz**

 A Rendeletben foglalt támogatások jövedelemhatárai a Kormány által meghatározott, a teljes munkaidőben foglalkoztatott munkavállaló részére megállapított bruttó alapbér kötelező legkisebb összege alapján kerülnek meghatározásra. Az újbudai gyógyszertámogatás támogatási összegének szabályai a nettó minimálbér helyett a továbbiakban, az egységes szabályozás jegyében szintén a bruttó minimálbér alapján kerülnek meghatározásra.

**A 3. §-hoz**

Rendkívüli újbudai támogatás a rendszeres újbudai támogatásban részesülő kérelmező részére jelenleg csak krízishelyzetben vehető igénybe. Tekintettel arra, hogy a rendszeresen nyújtott támogatás a leginkább szociálisan rászoruló kérelmezőkrészére kerül megállapításra, így a fenti korlátozás megszüntetésre kerül.

**A 4. §-hoz**

A nyelvvizsga-támogatás megfelelő célra történő felhasználása érdekében a támogatás összegének elszámolási szabályait tartalmazza.

**Az 5. §-hoz**

A módosító rendelet hatálybalépéséről, valamint az újbudai gyógyszertámogatás felülvizsgálatára vonatkozó átmeneti rendelkezés hatályon kívül helyezéséről szóló rendelkezés.